รัฐบาลไทย-ข่าวทำเนียบรัฐบาล-ผลการประชุม คกก.ส่งเสริมการจัดการศึกษาสำหรับคนพิการ 1/2560
วันพฤหัสบดีที่ 23 มีนาคม 2560
ผลการประชุม คกก.ส่งเสริมการจัดการศึกษาสําหรับคนพิการ 1/2560
ผลการประชุมคณะกรรมการส่งเสริมการจัดการศึกษาสําหรับคนพิการ ครั้งที่ 1/2560 โดยมี นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุม
ได้เห็นชอบในหลักการให้ยกฐานะสํานักบริหารงานการศึกษาพิเศษ เป็นส่วนราชการระดับกรมหรือเทียบเท่า รวมทั้งรับทราบสถาบันทางการเงินและการบริหารกองทุนส่งเสริมและพัฒนาการศึกษาสําหรับคนพิการ ซึ่งขณะนี้มีสินทรัพย์สุทธิ159ล้านบาท โดยที่ประชุมขอให้มีการระดมเงินจากภาคเอกชนมาใช้สําหรับจัดการศึกษาคนพิการให้มีคุณภาพมากขึ้น
การประชุมครั้งนี้ ที่ประชุมได้หารือถึงความสําคัญของการจัดการศึกษาพิเศษซึ่งในส่วนของกระทรวงศึกษาธิการ มีหน่วยงานที่รับผิดชอบ คือ "สํานักบริหารงานการศึกษาพิเศษ" มีฐานะเป็นสํานักบริหารงานภายใต้สังกัด สพฐ. โดยมีสถานศึกษาในสังกัดทั่วประเทศ คือ ศูนย์การศึกษาพิเศษ โรงเรียนเฉพาะความพิการ โรงเรียนการศึกษาสงเคราะห์ จํานวนทั้งสิ้น176แห่งมีลักษณะงานที่จําเป็นต้องใช้บุคลากรที่มีความรู้ความสามารถ ความเชี่ยวชาญเฉพาะด้าน เพื่อดูแลรับผิดชอบจัดการศึกษาให้กับเด็กพิการและเด็กด้อยโอกาสกว่า8ล้านคน อย่างทั่วถึงและมีคุณภาพได้มาตรฐาน
ดังนั้น เพื่อเป็นการพัฒนาศักยภาพให้เด็กกลุ่มนี้สามารถพึ่งพาตนเอง ดํารงชีวิตอยู่ในสังคมอย่างมีศักดิ์ศรีและเท่าเทียมบุคคลทั่วไป รวมทั้งเพื่อยกระดับคุณภาพการจัดการศึกษาพิเศษที่ประชุมจึงเห็นชอบในหลักการให้ยกฐานะสํานักบริหารงานการศึกษาพิเศษ เป็นส่วนราชการระดับกรมหรือเทียบเท่าตามข้อเสนอของฝ่ายเลขานุการ ซึ่งจะทําให้มีฐานะเป็นนิติบุคคล ส่งผลต่อความคล่องตัวในการบริหาร การกําหนดนโยบาย งบประมาณ และการจัดสรรทรัพยากร หลังจากนี้ฝ่ายเลขานุการจะได้นําไปหารือกับหน่วยงานที่เกี่ยวข้องให้เกิดความคืบหน้าต่อไป
นอกจากนี้ ที่ประชุมได้รับทราบรายงานสถานะทางการเงินและการบริหารกองทุนส่งเสริมและพัฒนาการศึกษาสําหรับคนพิการ ประจําปีงบประมาณ2560ในไตรมาส1(ตุลาคม-ธันวาคม2559) และไตรมาส2(มกราคม-กุมภาพันธ์2560) ซึ่งขณะนี้มีสินทรัพย์สุทธิ159ล้านบาท ไม่มีหนี้สิน ซึ่งที่ประชุมเห็นว่าเงินกองทุนที่ได้รับจัดสรรจากภาครัฐในแต่ละปีมีจํานวนน้อยมาก เพียงปีละ80ล้านกว่าบาทเท่านั้น จึงอาจพิจารณาจัดEventCampaignเพื่อขอรับการสนับสนุนและระดมเงินจากภาคเอกชนและภาคประชาสังคม มาใช้ในกิจการพัฒนาการศึกษาสําหรับคนพิการให้มีคุณภาพมากขึ้นในโอกาสต่อไป
ที่ประชุม ยังได้รับทราบความก้าวหน้าในเรื่องต่าง ๆดังนี้
แนวทางการบริหารจัดการเรียนรวม(Inclusive Education: IE)จากการประชุมสัมมนาเพื่อขับเคลื่อนนโยบาย"การบริหารจัดการเรียนรวมให้มีคุณภาพ" ปีงบประมาณ 2560 เมื่อวันที่ 11 มีนาคม 2560ซึ่งสํานักงานเขตพื้นที่การศึกษาทั่วประเทศจะได้นํานโยบายของ รมว.ศึกษาธิการ ไปดําเนินการ เช่นให้ศึกษานิเทศก์ติดตามการจัดการศึกษาแบบเรียนรวมในโรงเรียนต่าง ๆ ใน 2 ประเด็นหลัก คือ 1) จํานวนเด็กพิเศษในแต่ละโรงเรียน ซึ่งโรงเรียนทั่วไปมีอัตราของเด็กพิเศษอยู่ระหว่าง 5-10% 2) แผนจัดการศึกษาเฉพาะบุคคล หรือ IndividualizedEducation Plan (IEP) ซึ่งจะมีการสุ่มตรวจว่าโรงเรียนได้วางแผนจัดการศึกษาสําหรับเด็กพิเศษแต่ละคนหรือไม่ เพราะเป็นหน้าที่ของผู้บริหารโรงเรียนที่จะต้องจัดการเรียนรวมเมื่อพบว่ามีเด็กพิเศษในโรงเรียน ซึ่งอาจจะมีหลากหลายรูปแบบ ไม่ได้มีรูปแบบเดียว
แนวทางการผลิตและพัฒนาครูการศึกษาพิเศษที่จะต้องมีการรวมกลุ่มกันเป็นPLCที่จะเชื่อมโยงกับการประเมินเพื่อมีและเลื่อนวิทยฐานะด้วย
แนวทางการพัฒนาระบบจัดเก็บฐานข้อมูลและการฝึกอบรมด้านการศึกษาพิเศษออนไลน์ซึ่งเป็นความก้าวหน้าอีกเรื่องที่สําคัญในด้านเทคโนโลยีสิ่งอํานวยความสะดวก สื่อ บริการ และความช่วยเหลืออื่นใดทางการศึกษาสําหรับเด็กพิการ